Document ID: /roh_data/filtered/fineweb-2-filterrobots_roh.jsonl.gz/14172

L’Archiv svizzer da litteratura collecziunescha fonds d’auturas ed auturs, da perscrutaders e critichers dal 20avel tschientaner fin al di d’oz ch’èn liads tras lur vita ed ovra al spazi cultural pluriling svizzer.
L'ASL metta a disposiziun sias collecziuns al public ed a la scienza en basa da standards internaziunals ed el promova la valurisaziun da sias collecziuns cun manifestaziuns e publicaziuns.
El publitgescha regularmain il bulletin Passim, la revista Quarto e las actas da ses colloquis e sias dietas.
El maina ina sala da lectura, ina biblioteca da consultaziun cun ina documentaziun da stampa (1991-2010) ed ina collecziun da medias audiovisualas. L'onn 2011 vegn inaugurada la sala Hermann Hesse sco sala d'exposiziun e da memoria.
Grazia a la collavuraziun cun universitads e fundaziuns a livel naziunal ed internaziunal animescha l'ASL la discussiun sur da dumondas da las scienzas culturalas e filologicas en connex cun archivs litterars e lur collecziuns.